અહીં દરેક પ્રકારના સ્વાલો પૂછી શકાય તેવી માન્યતા વાળા લોકોના ઘણાં ફોન આવે છે, જેમ કે, મારા છોકરાની મકર રાશી આવે છે તો કોઇ નવું નામ સાંભળ્યું હોય તો કહેશો, કે આજે સાંતાક્રુઝમાં કેવોક વરસાદ છે? કે પછી હમણાં પીવીઆરમાં (એક મલ્ટીપ્લેક્સ) કયું પિક્ચર લાગ્યું છે? કોઇક વાર કોઇ એવુ પણ પૂછે કે કોઇ સારા ઇલેક્ટ્રીશીયન નો નંબર આપોને, તો કોઇક વાર કોઇ છોકરો અનાયાસ કોલ રીસીવ કરતી કસ્ટમર કેર સેન્ટરની છોકરીને એમ પણ કહે કે હું તો ટાઇમ પાસ કરવા ફોન કરું છું, થોડી વાર વાતો કરોને…. કોઇક અહીં ફોન કરીને સમય પૂછે, તો કોઇક પોતાની પત્નિને લગ્નની વર્ષગાંઠે કઇ ભેટ આપવી એ મૂંઝવણમાંથી બહાર નીકળવાનો રસ્તો પૂછે. અરે એક ભાઇએ તો ફોન કરીને એમ પણ કહ્યું હતું કે તમારા કોલ સેન્ટરમાં કોઇ સારી લગ્નોત્સુક યુવતિ હોય તો મને કહેજો…